Dryády

Dryády (, ) sú v gréckej mytológii lesné nymfy.

Dryády žili v lesoch i v jednotlivých stromoch, od ktorých bolo väčšinou odvodené aj ich meno. Podľa starších mýtov viazal ich k nim aj ich osud a dokonca i život. Život dryády začal vyklíčením stromu, ak však strom zahynul starobou, bleskom alebo zásahom človeka, zahynula aj jeho dryáda. Mená ich rodičov sú spravidla neznáme, výnimkou sú Hamadryády,Athénaios, Deipnosofistai, 3,14. alebo Meliády.Hesiodos, Erga kai hemerai, 140–156.Nonnos, Dionysiaka, 14,203–219.  

Neskôr však prevládal názor, že na strom neboli viazané, ale bývali voľne v lesoch, hájoch a v jaskyniach. Dryády vraj boli všetky krásne, veselé a rady tancovali. Ich najobľúbenejšími spoločníkmi boli Siléni.

V staroveku sa verilo, že keď človek vyťal strom spôsobil tak smrť jeho dryáde a ak to urobil so zlým úmyslom musel počítať s tým, že ho postihne trest.Apollónios Rodský, Argonautica, 2,466–490.

Podľa novodobých autorov, zaoberajúcich sa gréckou mytológiou, názov Dryád vznikol z gréckeho slova "δρῦς" - drys (slov. dub), zo slova, ktoré pôvodne pochádza z koreňa staršieho indo-európskeho slova "derev(o)", ktorého význam znamená doslova drevo, alebo les.Bob Curran, Walking with the green man : father of the forest, str.116 

 Referencie a bibliografia 

 Pozri aj 
 Hamadryády
 Melie

 Iné projekty 

Kategória:Postavy gréckej mytológie